Knjigo z izvornim naslovom "Révolution dans la révolution? Lutte armée et lutte politique en Amérique latine" je Debray napisal leta 1966, izdal pa jo je François Maspero januarja 1967. Knjiga je nastala na podlagi pogovorov med avtorjem, Fidelom Castrom in Che Guevaro. V njej je Debray analiziral gverilsko vojskovanje v Latinski Ameriki, pri tem pa se je osredotočil predvsem na Kubansko revolucijo. V knjigi je tudi utemeljil teorijo foco, imenovano tudi 'fokalizem' (fokus), katere začetnik je bil marksistični revolucionar Che Guevara.